OpenLLM-France/wikimedia huggingface dataset:
# Tupí (màquina)

Una tupí és una màquina eina usada en fusteria per donar formes especials a peces de fusta. Una tupí es compon de:
* Una taula de treball horitzontal.
* Un arbre vertical amb una fresa allotjat en una cavitat de la taula.
* Una guia vertical perpendicular a la taula.
Les posicions de la fresa i de la guia són regulables. L'arbre portador i la fresa són accionats per un motor elèctric. La velocitat de gir és regulable, en models antics mitjançant una transmissió adequada, en els moderns, de forma electrònica. Algunes tupís poden tenir els elements següents:
* Un corró o corrons d'alimentació.
* Un carro guia que permet adaptar la tupí per fer encadellats.
* Un arbre inclinable.

## Dispositius de seguretat

Les primitives tupís, amb el capçal de tall a l'aire i sense cap dispositiu de seguretat eren màquines molt perilloses. Les tupís modernes disposen d'alguns elements de seguretat:
* La tapa guarda capçal. Una coberta de plàstic que oculta el capçal, tapant-lo pel damunt. Normalment gira sobre un coixinet de rodament que permet que giri lliurement. Limita la possibilitat de contacte involuntari de les mans amb el capçal de tall.
* Elements de guia i fixació de les peces a treballar. A més d'augmentar la seguretat milloren la qualitat del treball, assegurant la posició relativa entre peça de fusta i capçal. Un d'aquests elements és el piu de suport o piu d'atac (en anglès starter pin o fulcrum pin), un petit piu metàl·lic amb base roscada que es fixa en un trau a una distància apropiada del capçal. La manera correcta de començar una tasca en una tupí sense guia o a mans lliures, és mantenir la peça de fusta contra el piu i després començar a tallar movent la peça contra el capçal.
* Sistema mecànic d'alimentació. Un alimentador automàtic és, probablement, el millor dispositiu de seguretat, tot i que és molt car. Un alimentador automàtic consta de tres o quatre corrons que poden anar a diferents velocitats. Un sistema d'alimentació adequat permet un treball més acurat i que les mans de l'operari estiguin lluny del capçal de tall. Els corrons estan folrats de cautxú o un material similar per millorar el coeficient de fregament i l'adherència amb la peça de fusta.
Totes les màquines amb eines de tall mogudes amb motor són potencialment perilloses. Però la tupí, si més no en les màquines antigues, ho és especialment.

## Referències

* ↑ Tupí. Definició. (català)
* ↑ Jeanne Mager Stellman. Encyclopédie de sécurité et de santé au travail. International Labour Organization, 2000, p. 713–. ISBN 9789222098163.
* ↑ Tupí. Descripció, forma de treballar, seguretat. Estadístiques d'accidents. (castellà)
* ↑ Accident amb una tupí. (català)
Viccionari
# Voyager

«Voyager» té aquests significats:
* Astronàutica: el Programa Voyager de la NASA o una de les sondes que l'integraven: la Voyager 1 i la Voyager 2.
* Aviació: el Scaled Composites Voyager, el primer avió a fer la volta al món sense fer provisió de combustible.
* Música: el tema Voyager (cançó), primera cançó de l'àlbum Pyramid de The Alan Parsons Project
* Ciència-ficció: la Voyager (USS Voyager), és la nau estel·lar de la sèrie Star Trek: Voyager
# Torneig de Charleston 2021

«Torneig de Charleston 2021» té aquests significats:
# Torneig de Candidats

El Torneig de Candidats és un torneig d'escacs organitzat per la Federació Internacional d'Escacs (FIDE) des de 1950, com a la competició final per determinar l'aspirant per disputar el Campionat del món d'escacs. El vencedor del Torneig de Candidats guanya el dret a disputar un matx contra el Campió del món regnant.
Al començament, el torneig se celebrava cada tres anys, perquè aquesta era la durada del cicle de candidats, que implicava torneigs de classificació anteriors (zonals i interzonals), però després de la divisió del Campionat del Món en la dècada de 1990, es van produir canvis en el sistema per determinar l'aspirant a Campió del món.

## Organització

El nombre de jugadors en el torneig ha variat al llarg dels anys, entre vuit i quinze jugadors. La majoria d'aquests es classificaven a través dels torneigs Interzonals, tot i que alguns van aconseguir entrar directament al Candidats sense haver de jugar l'Interzonal.
El primer cicle d'Interzonal/Candidats pel Campionat del Món es va iniciar el 1948. Abans de 1965, el torneig s'organitzava per sistema de tots contra tots. Des de 1965, la fase de Candidats es va jugar per sistema K.O., amb matxs repartits en diversos mesos. El 1995-1996, el campió regnant de la FIDE (Anatoli Kàrpov) també va entrar als Candidats, en les semifinals, de manera que el guanyador va ser el campió del món de la FIDE.
La FIDE va trencar la continuïtat dels torneigs de candidats a partir de 1996, tot i que aquests varen ser implantats de nou, amb una altra forma, pel campionat del món de 2007.
Durant el període 1993 - 2006, en què el cisma dels escacs va provocar que existissin dos campions del món, dins el cicle pel Campionat del món "Clàssic", no organitzat per la FIDE, es van dur a terme tres torneigs de candidats (els anys 1994-1995, 1998 i 2002) cada vegada sota un patrocinador i un format diferents. En un d'aquests casos (Aleksei Xírov el 1998) no es va arribar a celebrar el matx pel títol, en circumstàncies poc clares (vegeu Campionat del món clàssic de 2000).

## Referències

* ↑ Colodro, Carlos. «La historia del Torneo de Candidatos», 03-03-2016. [Consulta: 22 març 2020].

## Vegeu també

* Torneig d'escacs de Zuric de 1953
* Torneig de Candidats de 2018
* Torneig de Candidats de 2020-2021
* Torneig de Candidats de 2022

## Enllaços externs

* Torneigs de la FIDE pels campionats del món 1948-1990, Mark Weeks chess pages (anglès)
* Torneigs pels campionats del món 1991-actualitat, Mark Weeks chess pages (anglès)
# Alte Kollau

L'Alte Kollau és un petit riu d'Hamburg (Alemanya). Neix a Lokstedt i desemboca al Kollau a Niendorf.
El nom es compon de dues arrels protogermàniques: Coll que significa aiguamoll i au (aigua, rierol). El prefix Alte (vell) data probablement de l'època de la construcció del ferrocarril de mercaderies circular (Güterumgehungsbahn), quan el Kollau va desviar-se al nord, a un llit nou paral·lel al ferrocarril. Un meandre llarg al sud del talús va tallar-se i prendre el nom vell.

## Afluent

* Geelebek
Fotos d'amunt a avall
* L’Alte Kollau sorgeix
* La vall del riu a Hagendeel
* Prop del carrer Bullenredder
* El riu desapareix sota el talús del ferrocarril, uns pocs metres abans l'aiguabarreig am Kollau

## Referències

* ↑ Josef Nyari, Die Kollau - eine Entdeckungsreise in Botanik und Zoologie in Hamburger Abendblatt, 2006, 23 d'agost
# Abreviació per procediments irregulars

L'abreviació per procediments irregulars és l'abreviació que s'obté mitjançant mètodes diferents dels regulars, o combinant-ne alguns. Es tracta de diferents tipus d'acronímia. Pot aplicar-se a una paraula o a un nom compost format per sintagmació, i tant a noms comuns com propis.

## Tipus d'abreviacions irregulars

* Abreviació d'un nom format per sintagmació, amb combinació de les inicials en majúscula d'algunes paraules, apòcope d'una altra, de la qual només es representa en majúscula la inicial, i exclusió de la resta.
       D(iccionari) E(timològic i Complementari de la Llengua) Cat(alana): DECat.(Abreviatura creada per Joan Coromines).
* Abreviació per combinació del resultat de l'apòcope d'algunes de les paraules que formen el nom d'una entitat, amb exclusió de les altres, tot en majúscules o també mantenint en majúscula la inicial de cada component i en minúscula la resta.
       (Centre de) Term(inologia) Cat(alana): TERMCAT.
       Ob(servatori de) Neo(logia): ObNeo.
* Combinació de la forma apocopada d'un element d'un nom format per diferents paraules amb les inicials d'alguns dels elements restants i exclusió de la resta (tot en majúscules).
       Gèn(eres) t(extuals per a la) t(raducció): GENTT;
       C(oneixements,) R(epresentacions i) Us(os del) Cat(alà): CRUSCAT.
* Combinació de les lletres inicials, seguides de punt, dels lexemes d'unitats lèxiques formades per sintagmació, un element de les quals té dos lexemes atès que és un mot compost.
       f(orça) e(lectro)m(otriu): f.e.m.
* Combinació de les consonants inicials de les síl·labes d'un mot, de vegades amb conservació d'algunes consonants de fi de síl·laba interior. No és una abreviatura per contracció perquè hi manca la lletra final.
       t(e)l(è)f(on): tlf.; M(a)ng(o): MNG; B(ar)c(elo)n(a): BCN.
* Combinació de sigles amb símbols matemàtics.
       r(ecerca) més d(esenvolupament): R+D.
* Combinació d'una lletra de l'alfabet en majúscula, usada com a complement del nom, amb un substantiu. Es tracta d'una abreviació anglesa en la qual la primera lletra s'ha d'entendre precedida de l'expressió en forma de.
       T (shape) shirt: T-shirt; V (shape) neck (sweater): V-neck.

## Bibliografia

* Josep M. Pujol - Joan Solà, Ortotipografia. Manual de l'autor, l'autoeditor i el dissenyador gràfic, Ed. Columna, Barcelona, 1995. ISBN 84-7809632-9.
# Alfajor

Alfajor (de l'àrab hispànic fašúr, derivat del persa afšor, "suc", derivat del pahlavi afšurdan, "esprémer") és el nom que reben diversos tipus de dolços típics als països de parla castellana d'Europa i Amèrica, força diferents entre si.

## Referències

* ↑ «Alfajor». Diccionario de la lengua española. Real Academia Española (castellà).
* ↑ «Definición de Alfajor» (en espanyol europeu). [Consulta: 9 desembre 2023].
# Ad Wijnands

Adrie "Ad" Wijnands (Maastricht, 10 de març de 1959) és un ciclista neerlandès, ja retirat, que fou professional entre 1980 i 1993.
Durant la seva carreta esportiva aconseguí una cinquantena de victòries. Els seus majors èxits els aconseguí el 1981, quan guanyà dues etapes del Tour de França, el Scheldeprijs i la Volta a Bèlgica. També guanyà l'Étoile de Bessèges de 1991 i etapes de la Volta als Països Baixos, el Critèrium del Dauphiné Libéré i el Tour del Mediterrani.
Després de les seves dues darreres temporades, a l'equip TVM, passà a ser-ne el director esportiu entre 1995 i 1997.

## Palmarès

* 1978
** Vencedor d'una etapa del Tour de Lieja
* 1979
** Vencedor d'una etapa de l'Olympia's Tour
* 1980
** 1r a l'Omloop der Kempen
** 1r a la Ronde van Zuid-Holland
** Vencedor d'una etapa del Tour de Loir i Cher
* 1981
** 1r a la Volta a Bèlgica
** 1r al Scheldeprijs
** 1r al Grand Prix E5
** 1r als Sis dies de Maastricht (amb René Pijnen)
** Vencedor de 2 etapes del Tour de França
** Vencedor d'una etapa de l'Étoile de Bessèges
* 1982
** 1r al GP Union Dortmund
** 1r als Sis dies de Maastricht (amb René Pijnen)
** Vencedor d'una etapa del Critèrium del Dauphiné Libéré
* 1984
** 1r al Gran Premi Raymond Impanis
** Vencedor d'una etapa de la Volta als Països Baixos
** Vencedor d'una etapa de la Setmana ciclista siciliana
* 1985
** 1r al Gran Premi d'Antibes
** Vencedor d'una etapa del Tour del Mediterrani
* 1986
** 1r a la Volta a Limburg
** 1r al Gran Premi del 1r de maig - Premi d'honor Vic de Bruyne
** Vencedor d'una etapa de la Volta als Països Baixos
* 1988
** 1r al Gran Premi La Marseillaise
* 1990
** 1r al Coca-Cola Trophy
** 1r al Gran Premi Forbo
* 1991
** 1r a l'Étoile de Bessèges
** Vencedor d'una etapa de la Volta a Euskadi
* 1992
** Vencedor d'una etapa de la Setmana Catalana
** Vencedor d'una etapa del Tour de l'Oise

### Resultats al Tour de França

* 1981. Abandona (15a etapa). Vencedor de 2 etapes
* 1982. 53è de la classificació general
* 1984. 108è de la classificació general
* 1985. 106è de la classificació general
* 1992. Abandona (14a etapa)

### Resultats a la Volta a Espanya

* 1990. 122è de la classificació general

## Referències

* 1 2 «WIJNANDS Adrie "Ad"». [Consulta: 7 desembre 2022].
* ↑ ONLUS®, Museo del Ciclismo Associazione Culturale. «Museo del Ciclismo - Adrie WIJNANDS» (en italià). [Consulta: 7 desembre 2022].

## Enllaços externs

* Fitxa d'Ad Wijnands a sitiodeciclismo.net
# Ukrguidroienergo

PJSC «Ukrhydroenergo» (ucraïnès: Укргідроенерго) és una empresa pública ucraïnesa de titularitat estatal que administra moltes centrals hidroelèctriques importants al llarg dels rius Dnièper i Dnièster. És la principal empresa de generació d'energia hidroelèctrica d'Ucraïna. És capaç de cobrir les càrregues màximes i proporcionar FCAS per als sistemes d'energia units d'Ucraïna (UESU). L'empresa opera deu centrals elèctriques als rius Dnieper i Dnièster : Kíevska, Kyivska PSP, Kanivska, Kremenchutska, Seredniodniprovska, Dniprovska núm 1, Dniprovska Núm . Les obres d'habilitació s'estan duent a terme a la PSP de Kanivska i l'HP Núm. 2 de Kakhovska.

## Referències

* ↑ «Ukrhydroenergo». [Consulta: 16 juny 2023].
# Uktur

Uktur (en rus: Уктур) és un poble (un possiólok) del krai de Khabàrovsk, a Rússia, que el 2018 tenia 1.517 habitants. Pertany al districte rural de Komsomolsk na Amure.

## Referències

* ↑ «Бельговское сельское поселение - Поселения - О районе - Официальный сайт администрации Комсомольского муниципального района». raion-kms.khabkrai.ru. Arxivat de l'original el 2019-03-22. [Consulta: 22 març 2019].
# Uixman

Uixman (en rus: Ушман) és un poble (un possiólok) del krai de Khabàrovsk, a Rússia, que el 2012 tenia 84 habitants. Pertany al districte rural de Verkhnebureïnski.

## Referències

* ↑ Закон Хабаровского края от 28 ноября 2012 г. N 239 «О преобразовании городского населенного пункта рабочий поселок Тырма, находящегося на территории Верхнебуреинского района Хабаровского края, путём изменения его статуса в сельский населенный пункт — поселок Тырма и о внесении изменений в отдельные законы Хабаровского края»
# Uixi

Segons la Llista dels reis de Babilònia, Uixi o Ušši va ser un rei dels cassites de Khana, que comprenia Mari i Terqa. El menciona només la llista "A", però les altres no el mencionen.
Era fill de Kaixtiliaix I, i si realment va regnar, en va ser el successor. Hauria governat abans del 1650 aC. El va succeir el seu germà Abirattaix (o aquest va succeir directament al seu pare), que consta a totes les llistes.

## Referències

* ↑ Podany, Amanda H. The land of Hana: kings, chronology, and scribal tradition. Bethesda, MD: CDL Press, 2002, p. 47. ISBN 9781883053482.
# Alexa

«Alexa» té aquests significats:
* Alexa Internet, empresa que monitoriza el tràfic de la web.
* Amazon Alexa, assistent virtual desenvolupat per Amazon.
* Amazon Lex, nucli base per a assistents virtuals, desenvolupat per Amazon.
* Alexa (gènere), gènere de lleguminoses

## Vegeu també

* ViccionariAmazon
# Ulu Grosbard

Israel "Ulu" Grosbard (Anvers, 9 de gener de 1929 – Manhattan 19 de març de 2012) va ser un director de teatre i de cinema belga de naixement i naturalitzat estatunidenc.

## Vida i carrera

Nascut a Anvers, Grosbard era el fill de Rose (Tenenbaum) i Morris Grosbard, que treballaven en negocis i com a comerciants de diamants. Grosbard va emigrar a l'Havana amb la seva família el 1942; fugien de la persecució dels jueus pels ocupants alemanys de Bèlgica durant la Segona Guerra Mundial. El 1948 es van traslladar als Estats Units, on va obtenir els títols de Llicenciat en Arts i Màster en Arts de la Universitat de Chicago. Va estudiar a la Yale School of Drama durant un any abans d'incorporar-se a l'exèrcit dels Estats Units. Grosbard became a naturalized citizen in 1954.
Grosbard va gravitar cap al teatre quan es va traslladar a Nova York a principis dels anys seixanta. Després de dirigir The Days and Nights of BeeBee Fenstermaker off-Broadway, va guanyar el seu crèdit a Broadway amb The Subject Was Roses, per la qual fou nominat al Premi Tony a la millor direcció d'una obra de teatre el 1964. Aquest mateix any va guanyar el Premi Obie a la millor direcció i el premi Drama Desk al millor director d'una obra per un revival off-Broadway de l'obra d'Arthur Miller Panorama des del pont, en la que Dustin Hoffman va exercir de director d'escena i ajudant de direcció.
Els crèdits addicionals de Broadway de Grosbard inclouen El preu de Miller, American Buffalo de David Mamet que li va valer les nominacions als premis Tony i Drama Desk; The Floating Light Bulb de Woody Allen; i la reestrena de The Tenth Man, de Paddy Chayefsky.
A Hollywood, Grosbard va treballar com a ajudant de direcció a Esplendor a l'herba, West Side Story, El vividor, El miracle d'Anna Sullivan, i The Pawnbroker abans de dirigir l'adaptació a la pantalla de The Subject Was Roses pel seu compte. Altres crèdits a pantalla són Who Is Harry Kellerman and Why Is He Saying Those Terrible Things About Me? i Straight Time, ambdues amb Dustin Hoffman; Confessions sinceres i Falling in love, ambdues amb Robert De Niro; Georgia amb la que va guanyar el Grand Prix des Amériques al Festival Internacional de Cinema de Mont-real; i The Deep End of the Ocean.

## Vida personal

Grosbard va estar casat amb l'actriu Rose Gregorio del 1965 fins a la seva mort. Grosbard va morir el 19 de març de 2012 al Langone Medical Center de Manhattan. Tenia 83 anys.

## Referències

* 1 2 3 4 «Ulu Grosbard Biography (1929-)».
* ↑ Weber, Bruce «Ulu Grosbard, Broadway and Film Director, Dies at 83». The New York Times, 20-03-2012.
* ↑ McMurran, Kristin «He Cast His Wife as a Hooker, but Director Ulu Grosbard Says His Rose Is Still Sweet». People Magazine, 07-12-1981.
* ↑ «Ulu Grosbard». Filmbug.com.
* ↑ «Dustin Hoffman - Biography». Tiscali.co.uk. Arxivat de l'original el 11 desembre 2008. Arxivat 11 de desembre 2008 a Wayback Machine.
* ↑ Bergan, Ronald «Ulu Grosbard obituary». guardian.co.uk [Londres], 23-03-2012 [Consulta: 18 abril 2012].
# Unac

Unac és un municipi francès, situat al departament de l'Arieja i a la regió d'Occitània.
# Transportista

Un transportista és una persona que es dedica a transportar mercaderies. Normalment ho fan amb un camió, en aquest cas també es poden anomenar camioners. Fan el transport d'una sucursal a una altra de l'empresa, fins a algun lloc per comercialitzar les mercaderies, o bé cap al domicili del consumidor.

## Vegeu també

* Transport
# Anna Ostroúmova-Lébedeva

Anna Ostroúmova-Lébedeva (Sant Petersburg, 5 de maig de 1871 $^{(Julià)}$ - Sant Petersburg, 5 de maig de 1955) Anna Petrovna Ostroúmova-Lébedeva rus: А́нна Петро́вна Остроу́мова-Ле́бедева, va ser una artista russa i soviètica coneguda per la seva pintura d'aquarel·la. També va ser una de les pioneres de la tècnica de xilografia a Rússia.

## Biografia

Va néixer com a Anna Ostroúmova a Sant Petersburg. El 1905 es va casar amb el químic Serguei Lèbedev.
Va estudiar pintura a l'Escola de Dibuix Tècnic Stieglitz, i posteriorment a l'Acadèmia Imperial de les Arts amb Ilià Repin. L'Acadèmia només va començar a acceptar a les dones el 1892, i Ostroumova va ser una de les primeres dones exalumnes. El 1898 i 1899 va estudiar a París a l'Académie Colarossi i també amb James McNeill Whistler. El 1900 Ostroumova es va graduar per l'Acadèmia, amb l'especialitat en gràfics, i el mateix any es va unir al grup d'art Mir iskusstva de Sant Petersburg. El 1901 va produir la primera sèrie de gravats en fusta amb paisatges urbans de Sant Petersburg, ordenats per Serguei Diàguilev.
En la dècada de 1900 i 1910 va viatjar extensament per Europa i també va treballar com a il·lustradora de llibres.
Des de 1934, va treballar com a professora a l'Institut de pintura, arquitectura i escultura de Leningrad. Ostroumova-Lebedeva va sobreviure al setge de Leningrad, però en algun moment després que es va quedar cega. Va morir el 1955 a Leningrad.
El tema principal de les seves obres gràfiques, tant gravats com aquarel·les, eren paisatges urbans de Sant Petersburg. També es va interessar per paisatges urbans europeus com a resultat dels seus viatges per Europa.

## Selecció d'obres

* "Villa Borghese", 1904
* "Two Islands and a birch", 1908
* "In Finland", 1910
* Ostroumova-Lebedeva al Mir iskusstva ABC de Mstislav Dobujinski

## Referències

* 1 2 3 4 5 «Остроумова-Лебедева Анна Петровна (1871-1955)» (en russian). История графики. Arxivat de l'original el 2014-12-20. [Consulta: 6 març 2015].
* 1 2 3 «Остроумова-Лебедева Анна Петровна» (en russian). Интернет-музей гравюры. [Consulta: 9 març 2015].
# Anna Noguera Raja

Anna Noguera Raja (Igualada, 1992) és una esportista catalana que competeix en triatló. Va guanyar una medalla de bronze al Campionat del Món de Triatló de Llarga Distància de 2019 a Pontevedra.
Amb anterioritat, el 2017 va ser doble campiona d'Espanya en Llarga Distància i Mitja Distància, i el 2019 va guanyar el duatló d'Aup d'Uès i va aconseguir el segon lloc a l'Ironman 70.3 de Cascais.

## Referències

* ↑ Planell Lluís, Carmel·la. «L’esport femení a l’Anoia: Anna Noguera, triatleta», 05-03-2018. [Consulta: 9 març 2024].
* ↑ «Tot es mou - La triatleta Anna Noguera crea un "crowdfunding" per operar-se - 3Cat». CCMA, 01-06-2021. [Consulta: 9 març 2024].
* ↑ «La igualadina Anna Noguera, entre les tres millors triatletes del món», 04-05-2019. [Consulta: 9 març 2024].
* ↑ «World Triathlon».
* ↑ «Entrevista nectina».
* ↑ «Revista Triatlón».
# Algues verdes-grogues

Les algues verdes-grogues (Xanthophyceae) són un grup important d'algues. La majoria viuen en aigües dolces, però algunes es troben en hàbitats marins. Són des d'algues amb flagels a colonials o filamentoses. El seu cloroplast conté els pigments fotosintètics Clorofil·la a, Clorofil·la b, β-Carotè, i el carotenoide diadinoxantina. Al contrari que altres heterokonts, el seu cloroplast no té fucoxantina, la qual cosa explica el seu color més tènue. Emmagatzema el polisacàrid criolaminarina. Les seves parets cel·lulars estan fetes de cel·lulosa i hemicel·lulosa. Aquestes algues verdes-grogues semblen estretament relacionades amb les algues marrons.

## Ordres

Les Xanthophyceae s'han dividit en els següents ordres:
* Ordre Botrydiales
** Asterosiphon
** Botrydium
* Ordre Mischococcales
** Botrydiopsis
** Botryochloris
** Bumilleriopsis
** Chlorellidium
** Mischococcus
** Monodus
** Ophiocytium
** Pleurochloris
** Pseudobumilleriopsis
** Sphaerosorus
* Ordre Tribonematales Pascher
** Bumilleria
** Heterococcus
** Heterothrix
** Tribonema
** Xanthonema
* Ordre Vaucheriales Nägeli ex Bohlin
** Vaucheria
Els Mischococcales poden ser parafilètics amb els Tribonematales i Botrydiales.

## Referències

* 1 2 3 Stace, Clive A. Plant Taxonomy and Biosystematics. Cambridge University Press, 1991.. ISBN 978-0-521-42785-2.
* ↑ Christensen, T. 1987. Seaweeds of the British Isles. Voilume 4 Tribophyceae (Xanthophyceae). British Museum (Natural History), London ISBN 0 565 00980 X
* ↑ Adl SM, Simpson AG, Farmer MA, et al. «The new higher level classification of eukaryotes with emphasis on the taxonomy of protists». J. Eukaryot. Microbiol., 52, 5, 2005, pàg. 399–451. DOI: 10.1111/j.1550-7408.2005.00053.x. PMID: 16248873.